CELEX: 62012CN0359
Language: lt
Date: 2012-07-30 00:00:00
Title: Byla C-359/12: 2012 m. liepos 30 d. Handelsgericht Wien (Austrija) pateiktas prašymas priimti prejudicinį sprendimą byloje Michael Timmel prieš Aviso Zeta AG

24.11.2012   
            
            
               LT
            
            
               Europos Sąjungos oficialusis leidinys
            
            
               C 366/22
            
         2012 m. liepos 30 d.Handelsgericht Wien (Austrija) pateiktas prašymas priimti prejudicinį sprendimą byloje Michael Timmel prieš Aviso Zeta AG
   
   (Byla C-359/12)
   2012/C 366/39
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Handelsgericht Wien
   
   
      Šalys pagrindinėje byloje
   
   
      Ieškovas: Michael Timmel
   
      Ieškovo pusėje į bylą įstojusi šalis: Lore Tinhofer
   
      Atsakovė: Aviso Zeta AG
   
   
      Prejudiciniai klausimai
   
   
               1.
            
            
               Ar 2004 m. balandžio 29 d. Komisijos reglamento (EB) Nr. 809/2004, įgyvendinančio Europos Parlamento ir Tarybos direktyvos 2003/71/EB nuostatas dėl prospektuose pateikiamos informacijos bei šių prospektų formato įtraukimo nuorodos būdu ir paskelbimo bei reklamos skleidimo (Prospektų reglamentas Nr. 809/2004 (1)), 22 straipsnio 2 dalį reikia aiškinti taip, kad iš principo privalomai įtrauktina informacija, kuri patvirtinant bazinį prospektą dar nebuvo žinoma, bet jau yra žinoma paskelbiant prospekto priedą, turi būti įtraukta į tą priedą?
            
         
               2.
            
            
               Ar 2004 m. balandžio 29 d. Komisijos reglamento (EB) Nr. 809/2004, įgyvendinančio Europos Parlamento ir Tarybos direktyvos 2003/71/EB nuostatas dėl prospektuose pateikiamos informacijos bei šių prospektų formato įtraukimo nuorodos būdu ir paskelbimo bei reklamos skleidimo (Prospektų reglamentas Nr. 809/2004), 22 straipsnio 2 dalyje įtvirtinta išimtis, pagal kurią galima praleisti kai kuriuos informacijos punktus, kaip jie suprantami pagal 22 straipsnio 1 dalies trečią sakinį, taikoma ir tada, kai ši (privalomai įtrauktina) informacija buvo žinoma prieš emisiją, bet jau paskelbus bazinį prospektą, kuriame ši informacija nebuvo nurodyta?
            
         
               3.
            
            
               Ar tokiu atveju, kai paskelbtas tik bazinis prospektas be būtinos informacijos, kuri privaloma pagal 2004 m. balandžio 29 d. Komisijos reglamento (EB) Nr. 809/2004, įgyvendinančio Europos Parlamento ir Tarybos direktyvos 2003/71/EB nuostatas dėl prospektuose pateikiamos informacijos bei šių prospektų formato įtraukimo nuorodos būdu ir paskelbimo bei reklamos skleidimo (Prospektų reglamentas Nr. 809/2004), 22 straipsnio 1 dalies trečią sakinį ir visų pirma pagal V priedą (vertybinių popierių, kai vieno vertybinio popieriaus nominalioji vertė mažesnė negu 50 000 EUR, atveju), bet nepaskelbtos galutinės sąlygos, galima teigti, kad paskelbimas tinkamas?
            
         
               4.
            
            
               Ar 2004 m. balandžio 29 d. Komisijos reglamento (EB) Nr. 809/2004, įgyvendinančio Europos Parlamento ir Tarybos direktyvos 2003/71/EB nuostatas dėl prospektuose pateikiamos informacijos bei šių prospektų formato įtraukimo nuorodos būdu ir paskelbimo bei reklamos skleidimo (Prospektų reglamentas Nr. 809/2004), 29 straipsnio 1 dalies 1 punkte įtvirtintas reikalavimas, kad patekus į tinklalapį prospektas arba bazinis prospektas turi būti lengvai pasiekiamas, tenkinamas, kai:
               
                           a)
                        
                        
                           norint perskaityti, parsisiųsti ar atsispausdinti informaciją reikia užsiregistruoti tinklalapyje, kuriame paskui gali būti skaitoma informacija, o registruojantis būtina sutikti su išlyga dėl teisinės atsakomybės apribojimo ir nurodyti elektroninio pašto adresą, arba
                        
                     
                           b)
                        
                        
                           už tai turi būti mokamas atlygis arba
                        
                     
                           c)
                        
                        
                           nemokamai galima skaityti tik dalį prospekto — 2 dokumentus per mėnesį, o norint gauti būtiną informaciją, kaip ji suprantama pagal 2004 m. balandžio 29 d. Komisijos reglamento (EB) Nr. 809/2004, įgyvendinančio Europos Parlamento ir Tarybos direktyvos 2003/71/EB nuostatas dėl prospektuose pateikiamos informacijos bei šių prospektų formato įtraukimo nuorodos būdu ir paskelbimo bei reklamos skleidimo (Prospektų reglamentas Nr. 809/2004), 22 straipsnio 1 dalies trečią sakinį, reikia parsisiųsti ne mažiau kaip 3 dokumentus?
                        
                     
         
               5.
            
            
               Ar 2003 m. lapkričio 4 d. Europos Parlamento ir Tarybos direktyvos 2003/71/EB dėl prospekto, kuris turi būti skelbiamas, kai vertybiniai popieriai siūlomi visuomenei ar įtraukiami į prekybos sąrašą, iš dalies keičiančios Direktyvą 2001/34/EB (Prospekto direktyva 2003/71/EB (2)), 14 straipsnio 2 dalies b punktą reikia aiškinti taip, kad bazinis prospektas turi būti prieinamas registruotoje emitento buveinėje ir finansų tarpininko biure?
            
         
      (1)  OL L 149, p. 1; 2004 m. specialusis leidimas lietuvių k., 6 sk., 7 t., p. 307.
   
      (2)  OL L 345, p. 64; 2004 m. specialusis leidimas lietuvių k., 6 sk., 6 t., p. 356.